Didirišwa tša go ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
TABA YA LETLAKALA LA KA NTLE Ntwa Yeo e Fetošitšego Lefase
DIHLOGO TŠE DINGWE TŠA INTHANETENG
Khutšo ya Lefase—Go Re’ng e le Toro Feela?
Dihlatse tša Jehofa
Dilo tše di Lego Gona
Dikgatišo tše di Lego Gona
Ka November 11, 1918, Ntwa ya I ya Lefase e ile ya fela. Dikgwebo di ile tša tswalelwa gomme batho ba ile ba bina ditarateng. Eupša lethabo leo ga se la tšea nako e telele. Mmolai yo mongwe—yoo a bego a le šoro go feta dithunya—o ile a latela kapejana.
Boporofeta bja Beibele bo re thuša go bona seo se bakago ditiragalo tše itšego tša histori, gomme se ke therešo ka Ntwa ya I ya Lefase. Jesu Kriste o boletše ka nako yeo ka yona ‘setšhaba se bego se tla tsogela setšhaba’ gomme tlhaelelo ya dijo gotee le leuba la malwetši di be di tla tlala lefaseng. (Mateo 24:3, 7; Luka 21:10, 11) O boditše barutiwa ba gagwe gore masetlapelo ao e be e tla ba pontšho ya mehla ya bofelo. Ditaba ka botlalo di hwetšwa ka pukung ya Kutollo, yeo e tswalanyago madimabe a mo lefaseng le ntwa ya legodimong.—Bona lepokisi le le rego, “Ntwa mo Lefaseng le Ntwa Kua Legodimong.”
Ka kgonthe Ntwa ya I ya Lefase e fetošitše histori. E ile ya tliša mehla ya ntwa, diphetogo tše makatšago le go dira gore batho ba se bote baetapele. E bile e nea bohlatse bjo bo bonagalago bja gore Sathane o rakilwe legodimong. (Kutollo 12:9) Le gona mmuši yo yo a sa bonagalego wa lefase o ile a itshwara bjalo ka mmuši yo šoro yoo a tsebago gore o šaletšwe ke nako e kopana ya go buša. Ge nako yeo e fela, mathata ao a bakilwego ke Ntwa ya I ya Lefase le ona a tla fela.
Nywagakgolo e ka bago e 19 pele Ntwa ya I ya Lefase e thoma, Sathane o ile a holofetša Jesu “mebušo ka moka ya lefase.” (Mateo 4:8, 9) Jesu o ile a ganetša teko yeo, eupša ka morago o ile a hlalosa Diabolo e le “mmuši wa lefase.” (Johane 14:30) Go oketša moo, moapostola Johane o ngwadile gore “lefase ka moka le rapaletše matleng a yo kgopo.”—1 Johane 5:19.
Ge e ba Sathane Diabolo a na le matla a makaaka lefaseng, na e be e ka se be mo go kwagalago go phetha ka gore o bile le karolo ntweng ya pele ya lefase le go ditlamorago tša yona? Ruri go bjalo, ka ge puku ya Kutollo e tswalanya Sathane le masetlapelo ao a tletšego lefase ga e sa le go tloga ka 1914. Le ke lelokelelo le le kopana la ditiragalo tšeo di hlalositšwego ka go Kutollo kgaolo 12:
Temana 9 Diabolo, ‘yo a timetšago lefase ka moka,’ o lahletšwe lefaseng.
Temana 12 “Go madimabe lefase le lewatle, gobane Diabolo o theogetše go lena a galefile kudu, ka ge a tseba gore o na le nako e kopana.”
Tatelano ya ditiragalo tša Beibele le ditiragalo tša lefase di bontšha gore ntwa ye ya legodimong e diregile ka morago ga gore Mmušo wa Modimo o hlongwe magodimong ka 1914. * Ka gona ntwa ya mo lefaseng le ntwa ya kua legodimong di diregile ka ngwaga woo o bohlokwa.
^ par. 20 Bona kgaolo 8 ya puku ya Ke Eng Seo ge e le Gabotse Beibele e se Rutago? yeo e gatišitšwego ke Dihlatse tša Jehofa.
Pere e tšhweu, yeo monamedi wa yona e lego kgoši ya legodimong. Kgoši, e lego Jesu Kriste, ke yena a nametšego pere gore a lwele toko. (Psalme 45:4) Modiro wa gagwe wa mathomo ke go raka Sathane le batemona ba gagwe legodimong.—Kutollo 6:2; 12:9.
Pere e ntsho, yeo monamedi wa yona a swerego sekala seatleng sa gagwe e swantšhetša tlala. (Kutollo 6:5, 6) Nakong ya ntwa ya pele ya lefase, go thibela ga mašole tshepedišo ya dijo go bakile mahu a batho ba e ka bago ba 750 000 kua Jeremane ka baka la tlala. Batho ba ka godimo ga dimilione tše pedi kua Russia ba ile ba bolawa ke tlala ka 1921, gomme go se go ye kae ke ge masetlapelo a swanago a direga mafelong a mangwe. Ka kakaretšo, go akanyetšwa gore batho ba dimilione tše 70 ba bolailwe ke tlala lekgolong la bo-20 la nywaga. Ngwaga le ngwaga, phepompe e sa dutše e bolaya bana ba ka godimo ga dimilione tše tharo bao ba lego ka tlase ga nywaga e mehlano.
Na Bofelo bja Lefase bo Kgauswi?
Ela hloko kamoo ditiro le mekgwa ya batho bao re phelago le bona di bontšhago gore gona bjale re phela nakong ya pele ga ge lefase le ka fela, go etša ge Beibele e boletše e sa le pele.
Ntšha Moneelo wa go Thekga Modiro wa Rena wa Lefase ka Bophara